Case ID: 1052802
Sentence 1: İşin halları: Birinci instansiya məhkəməsinin hökmünə görə, Məhkum, xx xxxx 2017-ci il tarixdə, saat 06 radələrində, özünə məxsus texniki cəhətdən saz vəziyyətdə olan "Nissan Qashqai" markalı, "Az-**GH-***" dövlət qeydiyyat nişanlı avtomobilli Bakı şəhərinin Heydər Əliyev prospekti ilə Mərdəkan qəsəbəsi istiqamətində 80 km/saat sürətlə hərəkət etdirərkən Bakı şəhəri, Suraxanı rayonu, Yeni Suraxanı qəsəbəsi, 334 nömrəli ünvanda yerləşən yerüstü piyada keçidinin qarşısında olan avtobus dayanacağında “Yol Hərəkəti Haqqında” Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozmuş, yəni yol hərəkəti üçün təhlükəsizşərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka ziyan vurmamalı olduğu halda buna riayət etməmiş, həmin maddənin tələblərinə riayət etməklə hadisənin qarşısını almağa texniki imkanı olmasına baxmayaraq heç bir əsaslı səbəb olmadan idarəetməni itirərək avtomobili yolun sağında olan çəmən örtüyünə çıxardaraq səkidəki dəmir göstəricini vurmaqla aşırmış, avtomobil aşmış vəziyyətdə hərəkətdə olaraq dayanacaqda dayanmış Zərərçəkmiş şəxs2, Zərərçəkmiş şəxs1 və naməlum qadını vurmuş, nəticədə Zərərçəkmiş şəxs2 alın sümüyünün xətti sınığı, baş beyinin yumşaq qişalarına, qişaları altına və toxumasına qansızmaların xaric edilməsindən sonrakı vəziyyət, sol aşıq-baldır və sol əl-daraq sümüyünün açıq sınıqları, sol qulaq seyvanının hissəvi qopması, sağ-tərəfli pnevmotoraksla nəticələnən, ümumilikdə canlı şəxslərdə həyat üçün təhlükəli olan sağlamlığa ağır zərər vurmaya aid, aldığı xəsarətlər nəticəsində baş vermiş politravma nəticəsində inkişaf edən kəskin ürək-ağ ciyər çatışmamazlığı ilə onun ölümünə səbəb olan, naməlum qadına baş beyinin kəskin ödemi, baş beyin toxumasına, qişalarına və mədəciklərə qansızma ilə müşayiət olunan alın nahiyəsinin qançır-şişkinliyi və səthi əzilmiş yarası, sol bazunun və sol saidin, sağ əlin arxa səthinin, hər iki diz oynağı nahiyəsinin sıyrıqları ilə nəticələnən, ümumilikdə canlı şəxslərdə həyat üçün təhlükəli olan sağlamlığa ağır zərərvurmaya aid, aldığı xəsarətlər nəticəsində baş beyin toxumasına, qişalarına və mədəciklərinə qansızma nəticəsində inkişaf edən baş beyinin ödemi ilə onun ölümünə səbəb olan, Zərərçəkmiş şəxs1 qapalı kəllə beyin travması və baş beyin silkələnməsi ilə müşayiət olunan sol təpə nahiyəsinin əzilmiş-cırılmış yarası, X döş fəqərəsinin fəsadlaşmamış kompression sınığı və İİ-İİİ bel fəqərələrinin çıxıntılarının sınığı ilə müşayiət olunan qapalı fəqərə sütunu travması, burunun, sağ almacıq nahiyəsinin, sol dirsək oynağı nahiyəsinin, sol əlin arxa səthinin, qarın, kürək və bel nahiyələrinin, hər iki ayağın üst səthinin, sağ iç-topuq və sol bayır topuq nahiyələrinin sıyrıqları ilə nəticələnən, sağlamlığın uzun müddətə pozulmasına səbəb olan sağlamlığa az ağır zərər vuran, "Nissan Qashqai" markalı, "Az-**-GH-***" dövlət qeydiyyat nişanlı avtomobildə olan sərnişin X2 körpücük sümüyünün yerdəyişən sınığı, baş beyin silkələnməsi ilə müşayiət olunan qapalı kəllə beyin travması, qaşüstü nahiyənin əzilmiş-cırılmış yarası, sağ gözaltı nahiyənin hematoması, sağ əlin sıyrılmış-cırılmış yarası, sifətin sağ yarısının, sağ sağrı nahiyəsinin qançırları, sol dirsək oynağı nahiyəsinin, sol əlin arxa səthinin sıyrıqları, üst dodağın şişkinliyi və selikli qişasının qansızması ilə nəticələnən sağlamlığın uzun müddətə pozulmasına səbəb olan sağlamlığa az ağır zərər vuran bədən xəsarətləri yetirməklə yol hərəkəti qaydalarını pozub ehtiyatsızlıqdan iki şəxsin ölümü ilə nəticələnən yol nəqliyyat hadisəsi törətmişdir.